CELEX: 32017D1968
Language: sl
Date: 2017-10-26 00:00:00
Title: Sklep Političnega in varnostnega odbora (SZVP) 2017/1968 z dne 26. oktobra 2017 o imenovanju poveljnika operacije EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) (ATALANTA/3/2017)

28.10.2017   
            
            
               SL
            
            
               Uradni list Evropske unije
            
            
               L 279/55
            
         SKLEP POLITIČNEGA IN VARNOSTNEGA ODBORA (SZVP) 2017/1968
   z dne 26. oktobra 2017
   o imenovanju poveljnika operacije EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) (ATALANTA/3/2017)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) (Atalanta) ter zlasti člena 6 Skupnega ukrepa,
   ob upoštevanju naslednjega:
   
               (1)
            
            
               Svet je v skladu s členom 6(1) Skupnega ukrepa 2008/851/SZVP pooblastil Politični in varnostni odbor (PVO) za sprejemanje sklepov o imenovanju poveljnika operacije EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (v nadaljnjem besedilu: poveljnik operacije EU).
            
         
               (2)
            
            
               PVO je 18. maja 2016 sprejel Sklep (SZVP) 2016/808 (2), s katerim je brigadnega generala Roberta A. MAGOWANA imenoval za poveljnika operacije EU.
            
         
               (3)
            
            
               Združeno kraljestvo je predlagalo, da brigadnega generala Roberta A. MAGOWANA na mestu poveljnika operacije EU nasledi generalmajor Charlie STICKLAND OBE.
            
         
               (4)
            
            
               Vojaški odbor EU ta predlog podpira.
            
         
               (5)
            
            
               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –
            
         SPREJEL NASLEDNJI SKLEP:
   Člen 1
   Generalmajor Charlie STICKLAND OBE je od 7. novembra 2017 imenovan za poveljnika operacije EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo.
   Člen 2
   Sklep (SZVP) 2016/808 se razveljavi.
   Člen 3
   Ta sklep začne veljati na dan sprejetja.
   Uporablja se od 7. novembra 2017.
   
      V Bruslju, 26. oktobra 2017
      
         
            Za Politični in varnostni odbor
         
         
            Predsednik
         
         W. STEVENS
      
   
   
      (1)  UL L 301, 12.11.2008, str. 33.
   
      (2)  Sklep Političnega in varnostnega odbora (SZVP) 2016/808 z dne 18. maja 2016 o imenovanju poveljnika operacije EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) (ATALANTA/2/2016) (UL L 132, 21.5.2016, str. 103).